

 REPUBLIKA HRVATSKA

VARAŽDINSKA ŽUPANIJA

 GRAD IVANEC

Upravni odjel za proračun,

 financije i gospodarstvo

KLASA: 320-01/18-01/02

URBROJ: 2186/012-04/016-19-40

Ivanec, 27. kolovoza 2019.

PREDMET: Javni uvid u Program raspolaganja poljoprivrednim zemljištem u

 vlasništvu Republike Hrvatske za Grad Ivanec

Na temelju članka 29. stavak 5. i 6. Zakona o poljoprivrednom zemljištu („Narodne novine“ br. 20/18), Grad Ivanec daje na javni uvid prijedlog Programa raspolaganja poljoprivrednim zemljištem u vlasništvu Republike Hrvatske za Grad Ivanec.

Javni uvid će se održati od 28. kolovoza 2019. godine do 11. rujna 2019. godine.

Prijedlog Programa raspolaganja poljoprivrednim zemljištem u vlasništvu Republike Hrvatske za Grad Ivanec dostupan je na službenim stranicama Grada Ivanca ([www.ivanec.hr](http://www.ivanec.hr)) te u prostorijama Grada Ivanca, Trg hrvatskih ivanovaca 9b, Ivanec, 2. kat, svaki radni dan u vremenu od 8,00h do 14,00h.

Pisani prigovori na prijedlog Programa raspolaganja poljoprivrednim zemljištem u vlasništvu Republike Hrvatske za Grad Ivanec mogu se dostaviti do kraja javnog uvida zaključno s 11.09.2019. godine te se isti mogu dostaviti u pisanom obliku na sljedeću adresu: GRAD IVANEC, Trg hrvatskih ivanovaca 9b, Ivanec, Upravni odjel za proračun, financije i gospodarstvo.

Primjedbe i prijedlozi koji nisu čitko napisani i nisu dostavljeni do roka zaključenja javnog uvida neće se uzeti u obzir.

O svim prigovorima odlučivat će Gradsko vijeće Grada Ivanca.

PROČELNICA:

Maja Darabuš, dipl.oec.